KUUENDA KOOSSEISU

OTSUS

Haapsalu,			26. märts 2010 nr 
									Eelnõu

Üldplaneeringut muutva detailplaneeringu 
algatamine (Oja tn 6, 6a, Aida tn 9 kruntide 
ja lähiala, Haapsalu)

Oja tn 6, 6a ja Aida tn 9 kruntide omanik Morobell OÜ on teinud Haapsalu linnale ettepaneku algatada detailplaneering eesmärgiga liita ärikrundid ja nende kruntide vahele jääv reformimata riigimaa üheks krundiks. Planeeringuga ei muudeta kruntidele varem määratud ehitusõigust, ei kavandata uute hoonete ehitamist. Planeeringuga tehakse ettepanek muuta üldplaneeringut: Oja tn 6, 6a, Aida tn 9 vaheline Pargi tänava pikendus (transpordimaa) muudetakse ärimaaks, ühendus Pargi ja Oja tänavaga suletakse ning äripiirkonda teenindav transport ei kulge enam läbi elamupiirkonna.

Juhindudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 10 lg 1 ja 4 ning haldusmenetluse seadusest, Haapsalu Linnavolikogu otsustab:
1.	Algatada Oja 6, 6a, Aida 9 kruntide ja lähiala üldplaneeringut muutva detailplaneeringu koostamine Haapsalus eesmärgiga kaaluda võimalusi kruntide ja nende vahele jääva maa-ala liitmiseks üheks krundiks vastavalt lähteseisukohtadele (lisatud).

2.	Planeeringu koostamise korraldajaks määrata Haapsalu Linnavalitsuse ehitus- ja planeerimisosakond.

3.	Haapsalu Linnavalitsusel saata otsuse koopia punktis 1 nimetatud detailplaneeringu algatamise kohta Lääne maavanemale ja Maa-ametile.

4.	Otsus jõustub avalikustamisega.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Jaanus Karilaid
Volikogu esimees

Lisa
Haapsalu Linnavolikogu 26.03.2010 otsusele nr 

Oja tn 6, 6a, Aida tn 9 kruntide ja  lähiala detailplaneeringu
LÄHTESEISUKOHAD

1. Planeeringu eesmärk
Detailplaneeringu eesmärgiks on kaaluda võimalusi liita ärikrundid Oja 6, 6a, Aida 9 ja nende kruntide vaheline reformimata riigimaa üheks krundiks.  Planeeritavale krundile ei kavandata uute hoonete ehitamist, säilib maa-alele varem planeeritud ehitusõigus (hoonestusalad, suurim kõrgus, hoonete arv). Planeeringuga muudetakse krundi sisest ja piirkonna liikusskeemi.
Planeeringuga tehakse ettepanek muuta kehtivat üldplaneeringut: Pargi tänava pikendus Oja tänavani suletakse ja planeeritavale alale kavandatakse üks ärikrunt. 

2. Andmed planeeritava maa-ala kohta
Planeeritava ala, pindalaga ca 2,2 ha, asub Haapsalus, Oja ja Aida tänavate äripiirkonnas, kus asuvad laod, töökojad, külmhooned, kontorihooned jms. 

Andmed planeeritava maa-ala kohta:
1)	Oja tn 6 – katastritunnus 18301:018:1020, pindala 1430 m2, sihtotstarve 100% ärimaa;
2)	Oja tn 6a – katastritunnus 18301:018:0056, pindala 3915 m2, sihtotstarve 100% ärimaa;
3)	Aida tn 9 – katastritunnus 18301:018:0057; pindala 15202m2, 100% ärimaa; 
4)	reformimata riigimaa – ca 700m2 

3. Varem koostatud planeeringud
3.1 Haapsalu linna üldplaneering (kehtestatud 24.11.2006 Haapsalu Linnavolikogu otsusega nr 84);
3.2 Oja tn 6a, 10 ja Oja tn 4, 4a, Aida tn 5, 9 kruntide detailplaneering (kehtestatud Haapsalu Linnavalitsuse 11.03.2009 korraldusega nr 168).

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M 1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

4.2 Planeeringuga esitada:
planeeringu ettepaneku põhjendused, kaalutlused, näidata ära planeeringu ettepaneku sobivus olemasolevasse linnaruumi.
4.2.1.	Olemasoleva olukorra iseloomustus. Esitada planeeringualale ulatuvad kitsendused ja arvestada nendega detailplaneeringu lahenduse väljatöötamisel.
4.2.2.	Võttes arvesse olemasolevat situatsiooni esitada kruntimine ja planeeritud krundi ehitusõigus:
- planeeritava maa-ala võimalikud kasutamise sihtotstarbed: ärimaa, liiklusmaa;
- planeeritud kruntide piirid;
- hoonete lubatud suurim arv krundil: varem planeeritud hoonete arv;
- suurim lubatud ehitusalune pindala: varem planeeritud ehitusala pindala;
- hoonete lubatud suurim kõrgus: varem planeeritud kõrgus.
4.2.3.	Krundi hoonestusala piiritlemine: hoonestusalad vastavalt varem kehtinud detailplaneeringule, uusi hoonestusalasid ei planeerita.
4.2.4.	Arhitektuurinõuded ehitistele: varem planeeringuga nõuded, uusi hooneid ei kavandata.
4.2.5.	Haljastuse ja heakorra põhimõtted:
- piirete ja  väravate põhimõtteline lahendus ja asukohad, s.h. väravate asukohad, mis tagaksid vajadusel ühenduse Oja tänava ja Pargi tänava vahel.
- vertikaalplaneerimise põhimõtted (maapinna kõrguse muutmine, sadevete ärajuhtimine);
- planeerida Pargi tänava lõpetus ümberpööramisplatsiga;
- planeerida  pinnakatted.
4.2.6.	Liiklus- ja parkimiskorraldus:
-  planeerida ärikrundil põhilised liiklussuunad, parkimiskohad;
-  krundile pääsude asukohad (nii Pargi kui Oja tänavalt) ja/või piiri osa, kust väljasõidu rajamine on keelatud. 
4.2.7.	Tehnovõrkude ja –rajatiste asukohad:
-  planeeringuga ei kavandata uusi ehitis ega nende varustamist tehnovõrkudega;
- seoses ärikrundi planeerimisega kavandada võimalusel olemasolevaid ja varem planeeritud tehnovõrke ja –rajatisi tänavamaale koostöös võrguettevõtetega (veevarustus, heitvee kanalisatsioon, küte, elektrivarustus, sidevarustus, välisvalgustus, hüdrantide paiknemine);
- lahendada Pargi tänava tupiklõpetuse sademevete ärajuhtimine (kraavide asukohad koos vajalike truupidega).
4.2.8.	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.2.9.	Servituudid: kuna kavandatav planeeringulahendus tingib servituutide seadmise vajaduse, näidata planeeringus servituudialad s.h trasside servituudid.
4.2.10.	Kuritegevuse riske vähendavad nõuded ja tingimused: lahendada vastavalt EV 809-1:2002.

5. Detailplaneeringu koosseis
5.1 situatsiooniskeem;
5.2 tugiplaan M 1:1000;
5.3 detailplaneeringu põhijoonis tehnovõrkudega M 1:1000; üldplaneeringut muutva maa-osas esitada lahendus detailsemalt M1:500 (s.h. tehnovõrgud). 
5.4 seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad, teeb koostööd olemasolevate või kavandatavate tehnovõrkude omanike või valdajatega, informeerib piirinaabreid ja puudutatud isikuid planeeringu lahendusest.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf ning dwg või dgn failina) esitatakse ehitus- ja planeerimisosakonnale läbivaatamiseks ja lähteülesandele vastavuse kontrollimiseks.

Detailplaneeringu projektile hangitakse planeeringu koostaja poolt kooskõlastus:
-  Haapsalu Linnavalitsuselt;
-  Lääne-Eesti Päästekeskuselt;
- Lääne maavanema poolt määratud täiendavad kooskõlastused, juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, pdf ja dwg, või dgn failina;
-	üks detailplaneeringu põhijoonis.

8. Detailplaneeringu väljapanek ja arutelud
8.1 planeeringu koostamisel on vajalik korraldada detailplaneeringu seisukohti ja eskiislahendust tutvustav avalik arutelu;
8.2 vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

SELETUSKIRI
Eelnõule „Üldplaneeringut muutva detailplaneeringu algatamine (Oja tn 6, 6a, Aida tn 9 ja lähiala, Haapsalu)“

OÜ Morobell tegi linnale ettepaneku algatada ja koostada detailplaneering, mille alusel liita üheks krundiks kolm tema omandis olevat krunti ja nende vahele jääv reformimata riigimaa.
Riigimaa osas on üldplaneeringus kavandatud Pargi tänava pikendamine Oja tänavani.

Pargi tänava pikendust Oja tänavani ei ole linn siiani välja ehitatud, Pargi tänava maad ei ole krunditud. Kui Oja-Aida piirkond oli endise Tarbijate Ühistu omandis, siis oli territoorium selliselt piiratud, et Pargi tänavalt ladude territooriumile läbipääsu ei olnud. Üks kaalutlus, miks selline tänav pikendus varem planeeriti, oli juurdepääsude võimaldamine Oja 6, 6a ja Aida 9 kruntidele.

Planeeringu tulemuseks võiks olla, et Pargi tänava pikenduse sulgemisega vähendada Pargi tänava elamupiirkonna liikluskoormust, muuta tänav ohutumaks. Ka praegu kulgeb põhiline transport Oja-Aida tänavatele Männiku teelt.

Planeering annab võimaluse praegu mitmel ärikrundil paiknevate ladude omavaheline transport korraldada ohutult ühel piiretega suletud krundil.

Linn ei pea välja ehitama tänavat, mis tagaks juurdepääsud üksikutele kruntidele (nt Oja 6a), vaid esimesel võimalusel ehitataks välja suure kasutusega Oja tänav.

Kui linnal puudub huvi Pargi tänava pikenduse välja ehitamiseks, on OÜ Morobellil võimalik maa-tükk omandada riigilt juurdeerastamise teel vastavalt maareformiseaduse § 22, lg 12.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
12.03.2010